गे बहिना वर हमर बड़ बुरिबक आऔर बकलेल छै,
देवर चारू काच कुमार,ससुरक साप सनक फुफकार।
ननदी नाक कटाक' नङटिनीया सन भेल छै।।
बर्तन मजिते देह खियाएल,साउसक बातो बेस पिजाएल।
धनि ओ जुन्ना सन के ऐठलि आऔर विष वेल छै।।
घर मे डर लगइए भारी,लागल नञि छै फटक केबारी।
सबटा दूष्ट दहेजक कारण गड़बर भेल छै।।
ससुरक जेठ भाइ मुहझौसा, फूलल बेङ सनक अछि ढौसा।
अगुआ आगि लगाक' सारा मे सूति गेल छै।।
मरए वरक बाप जे लोभी,ओ छथि देवक वेद विरोधी।
स्रष्टा सृष्टी केलनि गड़बर आऔर बेमेल छै।।
